Contents hide
1 الهدف من هذا الموضوع هو توعية الشباب المقدم على عمليات الانتحار الجماعي وخصوصا بعد ان اصبح الاتجار بالبشر هو الاسم الحقيقي لعملية الهجرة الغير شرعية الى اوربا .
3 حساب تحت مسمى چاي وچذب @ahmednadhim56 يروي لنا قصته الكاملة للهجرة باللهجة العراقية ، قمت بوضع كلمات باللغة العربية الفصحى بين قوسين ليصل المعنى .
5 قبل لا اطلع من بغداد اتفقت وية واحد يطلعني ع البحر من تركيا لليونان اذا چوب نفخ (قارب مطاطي ) ب١٠ ورقات (1000$) واذا يخت سياحي ب ٢٠ ورقة(2000$)اني اتفقت على اليخت لان بالچوب احتمال يعطل المحرك بنص البحر احتمال تغرگ احتمال ينشگ الچوب اكو ولد طلع ٨ مرات بالچوب وما وصل لليونانواكو ٣ مرات وما وصلوا واكو من اول مرة يوصلون شغلة حظ يعني حسب كلامهم اليخت تعتبر رحلة سياحية بالنسبة للچوب النفخ وخطورتةطرت من بغداد بقيت بإسطنبول ٣ ايام طلعت لمنطقة ١٢ ساعة بالباص اسمهة مرمريز هم بقيت بيهة ٣ ايام ننتظر اليخت شوكت يجياجانة خبر ساعة ٨ المغرب انه نتحظر راح نطلع فكل واحد اخذ وياه نساتل وكيك و٣ بطالة مي للطريق صارت ساعة ١٢ طبگت سيارة بوكس بفرعاحنة ٩ ركض صعدنا بالبوكس المغلق وبقة يفتر ويصعد ناس لحد ما صارت ناس فوگ ناس كتل وزواع وماكو نفس وحتى مجال توگف ماكو عراقيين سورين افغانبقة يفتر بينة ٣ ساعات لحد ما وصلنة لل"نقطة" نزلنة عبالنة نلگة اليخت لگينة جبل كلش عالي گبالنا گالونا يالله اصعدوا الجبل وچانت ظلمة كلشوالجبل كلة صخور متحركة يعني اذا متدير بال احتمال تنلوي رجلك او توگع تنكسر واذا ما تركض المهربچي يشبعك كفخات(ضرب على القفى) ٤٥ دقيقة صعدنا بگطعان النفسالنزلة اصعب ويانة نساء كبار وجهال بس كلمن يگول يا روحي اجو يلزمونة (ارادو يمسكون بنا) خفر السواحل التركي لان يدرون هاي نقطة عبور بس ختلنا (اختبئنا)وخلصنا منهموصلنا للساحل بعد ساعة ونص ع الجبل صعدنة باليخت حوالي ٥٠ واحد غرف صغيرة جوة وفوگ بنات روسيات بالبكيني عود يخت سياحي مو تهريبالرحلة ٦ ساعات اني نص ساعة وما تحملت زوعت(تقيئت) وتخربطت ونمت ٥ ساعات ونص گعدوني گلولي انزل وصلنة هههههههنزلونة ع جزيرة اسمهة كالتي ساعة ١٢ الظهر خابرنة خفر السواحل وبقينة ننتظر للساعة ٤ ومحد اجانة ومحد جايب مي بس مجموعتنة والمي خلصقررنا نصعد الجبال للطرف الثاني مال جزيرة لان شفنة اكو قرية عال جي بي اس بس جبال كلش عالية وما عدنة مي وهواي عوائل ويانةاحنة تسلقنا بقوا العائلة الافغانية لان مرتة حامل وخلال ساعة بدة العطش وصار ألمي أغلى من الذهب شفنة مي مال راعي غنم مال طليان شربنة منة ههههورة ساعة ونص من التسلق اجونة الشرطة اليونانية جايبين وياهم مي ومن سمعوا اكو اطفال جوة ومرية حامل تخبلوا نزلوا عليهم ركضهمة بأيدهم صعدوا الأطفال وحسبونة وسإلونة شلون اجينة گلنالهم ما نعرف دنية ظلمة جانت وكلشي مشفنةبقينة نتسلق وياهم بس مو مهم لان جابولنة مي لحد ساعة ٧ وصلنا لكنيسة بقينة بيهة ساعة زمان وصعدنة بسيارات ودونة لمدرسة بالمدينةجابولنة فراش وأهل المدينة الصغيرة من كل بيت جابوا اكل وسوولنة عشا ووكلونة طبعا بدون منية وكلش متقهقرين علينةواحد ابو بطن ويانة گال مشتهي ببسي ولد شاب يوناني راح جابلنة ببسي على حسابة واجةانطونة الخارطيات وطلعنة بسفينة لجزيرة اسمهة رودس لازم ننتظر بيهة لثاني يوم تجي عبارة ١٢ ساعة بالبحر لاثينانمنة بالحديقة بالشارع گمنة نتغطى بالكراتين من البرد والصبح رحنة جبنة ريوگ وشفنة فرن صمون اني و٣ ولد اشتريت منة صمون وگعدوا ناكل ع الرصيفطلع ابو الفرن شافنة كالكلاب السائبة ظل يدگ على راسة ويلطم ودمعت عينة گال انتظروني ثواني دخل جابلنة جبن وكومة صمون ونص الفرن انطانياه هههههصعدنة بالعبارة النفر ٦٥€ احنة اللاجئين الصعدنة ٥٠ واحد بس ورة ٣ ساعات وصلنة لجزيرة كويس وشفنة ظيم وظلايم٥٠٠٠ الاف عراقي وسوري منتظرين العبارة صارلهم اسبوع نايمين بالشارع ومحد يقبل يفوتهم للحمام يعني اذا تريد تروح للتواليت تفوت للبحر وتعملهة هههصعدوا نص والعبارة قبطت وبقوا نص طبعا الريحة مال عفونة والوصخ صار بفلس حتى بوگ(سرقة) صار موبايلات محافظات نعالات كلشي ينباگورة ساعتين من كويس وحدة حامل صار عدهة ولادة هههه فر الباخرة ورجع نزلناهة وطلعنا اخرتنا ٣ ساعاتوصلنا لاثنا طبعا اذا احلفلكم بغداد احلى من اثنا بمليون تالاف مرة مدينة كلش قذرة اول مرة اشوف مدينة كلهة ريحة …..نزلنا من الباخرة بقينة يوم بأثينا صعدنة باص ٦ ساعات من اثنا لمدينة حدودية اسمهة سالونيك على حدود مقدونيا ومناك تكسي ذبنة اخر نقطة باليونانمشينة وية گروب كلهم سوريين على الحدود ٣ ساعات من اليونان دخلنة مقدونيا محد تعرضلنا وصلنة محطة القطارت ساعة ٥ الصبححوالي ٣٠٠٠ واحد عراقيين سوريين افغان ايرانيين باكستانيين بنغلادش كلهة منتظرة القطار كل ٤ ساعات ويصعدون بس ٥٠ واحد بس هههههطبعا الشرطة المقدونية اكبر كلاب أيدهم والدونكي ابد ما يتفاهمون شفنة الشغلة مكيسة(غير جيدة) واذا تريد تصعد باص لازم تاخذ خارطية ياللهمن ٩ الصبح لل ٥ العصر يالله حصلنة خارطية طبعاً فتنة مرحلة حرجة متگدر تاكل اي شي بي لحم فاني خلصتهة نساتل وچبسصعدنة باص من المحطة ب٢٢€ نزلنا على الحدود المقدونية الصربية اول منزلنا اجت سيارة جيش مقدوني دلونه على الطريق شلون نفوت(ندخل) لصربياساعتين بالغابة وصلنة ساعة ١٠ بالليل بدون اي عوائق لگينة الجيش الصربي واگف گال باتوا هنا وباچر ب ٩ الصبح ندخلكم لصربيابطرگ القميص درجة الحرارة ١٦ غابة الگاع رطبة نمت اجيف نومة بحياتي عظامي تكسرت من البرد گمنة نحرگ كواغد بس نريد ندفة بس نريد الصبح يطّلعساعة ٩ الصبح فوتونة الجيش لگينة باصات تنتظرنا ببلاش لمخيم اللاجئين علمود ننتظر يومين ونحصل خارطية گدرنا بنفس اللحظة نعوف الخارطية ونطلعب٤٥€ بباص وصلنا لبلغراد ٥ ساعات رحنة لبيت واحد مهربجي بقيت يمة يوم نمت بفراش دافي ارتاحيت شوية اكلت اكل بي خير غير السنيكرزثاني يوم رحت اشتريت قمصلة وبدلت حذائي وطلعنة من بلغراد لحدود الصربية الهنغارية وصلنا لمعمل مهجور بقينة بايتين بي يوميناجونة ناس جابولنة اكل واحد جاي من سلوفينيا علمود يعرف اكو مهاجرين هنا قطع ٥٠٠ كيلوا بيوم احازتة بس علمود يسوي هيجوهم رجال چبير جاب سيارة كاملة خبز وبيض ومكاين حلاقة وفرچ أسنان وصابوناجانة المهرب باكستاني طلعنة بباص نزلنة ع الحدود ومشينة ٣ ساعات لحد ما وصلنا للسياج مال حدود هنغاريا بقينة نحاول نعبر السياج يوم نصشرطي حرامي نركض ويركضون ورانة طبعا اكل ماكو نگطع عرموط وناكل تصير بطنك سهال تحفر حفرة تخري(تتغوط) وتطمهة حالنة حال الزمايل هههههاخير راح يمكن المهرب اتفق وية الشرطة مال هنغاريا ورة ساعة ونص عبرنا ركض بوجهك للغابة لحد ما ابتعدنا شوية وصرنا بعيدين ع السياج ساعة ٢ الظهربقينة بالغابة خاتلين لحد ما صارت ساعة ٨ وغربت طلعنة نمشي بحذر لحد ساعة ٩ وصلنة للنقطة بقينة ننتظر اجتنة سيارة بوكس صعدنة بيهة ٣ ساعاتدخلنا للنمسا ورة ربع ساعة من نزلنا لا عدنا نت ولا جي بي اس ومنعرف فيينا بالألماني تنكتب wine هيج شي يمكن تهنة وكل واحد ينطي رأي شكلطبگت علينة سيارة شرطة كرفتنا كلنا بس اني وبعد ولد من ديالى گدرنا نشرد بقينة خاتلين بمزرعة مال ذرة يومين لا اكل ولا شرب ندور تكسي بالختلةاخير شي طلعنة كتلنا الجوع والوصخ والتراب گلنة اذا لزمونة خلي يلزمونة ومشينة ساعة وصلنة محطة القطار صعدنة تكسي ١٣٠€ لڤييناوصلنا للمركز الاسلامي بوسط ڤيينا اكو جامع دخلنا نغسل بي طلعنة الشيخ طردنا تعارك ويانة ما قبل يفوتنا عدل بدل يمعود ولا قبلباستغراب وتعجب وصفنات طلعنة من الجامع واحد من الأنبار يگلة …. اختك هسة اروح للكنيسة حتى فندق يگعدونيإجاني نسيبي أخذني للبيت بس شنو صارلي ١٠ ايام مسابح ولا ماكل شي الوصخ يقرة الف متروس طين وتراب وشغلات مدري شني ما شنوبس والله التعب والظيم كلة يروح من واحد يشوف ڤيينااغلب العراقيين يرحون يا بلجيكا لو فنلندا تبقة عندك بس عقبة ألمانيا وتوصل بسلام وكان الله يحب المسلمين